โทบิตและอันนากับลูกแพะ

***โทบิตและอันนากับลูกแพะ*** () มีชื่อเรียกอื่น ๆ ว่า ***โทบิตกล่าวหาว่าอันนาขโมยลูกแพะ*** () และ ***โทบิตอธิษฐานขอความตาย*** () เป็นภาพจิตรกรรมสีน้ำมันในช่วงต้น ๆ โดยแร็มบรันต์ จิตรกรยุคทองของเนเธอร์แลนด์ ลงนามและลงปีที่เขียนภาพเป็นปี ค.ศ. 1626 ปัจจุบันอยู่ในพิพิธภัณฑ์ไรกส์มือเซยึมในกรุงอัมสเตอร์ดัม

## เนื้อหาของภาพจิตรกรรม
เนื้อหาของภาพจิตรกรรมนำมาจากหนังสือโทบิตซึ่งเป็นคัมภีร์อธิกธรรมจากพันธสัญญาเดิม 

ภาพจิตรกรรมแสดงเหตุการณ์ระหว่างโทบิตและอันนาผู้เป็นภรรยาในช่วงต้นของเรื่องราว เมื่อความเชื่อของโทบิตต่อความซื่อสัตย์ของภรรยาสั่นคลอน โทบิตนั้นตาบอดจากอุบัติเหตุ อันนาจึงไปทำงานกับเพื่อนบ้านเพื่อหารายได้ให้ครอบครัว อันนาปั่นขนแกะและทอผ้า แล้วได้รับค่าจ้างเป็นเงินตอบแทน วันหนึ่งอันนาได้ลูกแพะเป็นค่าจ้างและพากลับมาบ้าน โทบิตได้ยินเสียงร้องของลูกแพะจึงเข้าใจผิดว่าภรรยาของตนได้ขโมยสัตว์นั้นมาและกล่าวหาว่าเธอทำบาป อันนาปฏิเสธข้อกล่าวหานั้น แล้วโทบิตก็เริ่มอธิษฐานกับพระเจ้า ทูลขอความตายเพื่อปลดปล่อยตนจากความทุกข์ทรมาน "ให้ข้าพเจ้าถูกนำออกไปจากพื้นแผ่นดิน และกลายเป็นฝุ่นดิน"

ในเรื่องเล่าในคัมภีร์ไบเบิล โชคชะตาของคู่สามีภรรยาอาวุโสโทบิตและอันนาได้รับการพลิกฟื้นให้เป็นดีโดยโทบียาห์ที่เป็นบุตรชายของพวกเขา ด้วยความช่วยเหลือและการชี้นำของทูตสวรรค์ราฟาเอล โทบิตได้รับการรักษาจากตาบอดด้วยปลาวิเศษที่จับโดยโทบีอาห์และราฟาเอลในแม่น้ำไทกริส

## รายละเอียด
ภาพจิตรกรรมมีการลงลายมือชื่อที่ด้านซ้ายล่างว่า "RH·1626" เป็นผลงานในช่วงแรก ๆ ของแร็มบรันต์ที่วาดในปีที่เข้าสู่อายุยี่สิบปี นักประวัติศาสตร์ศิลปะ Gary Schwartz ระบุว่าภาพนี้เป็น "ภาพวาดที่ประสบความสำเร็จอย่างแท้จริงชิ้นแรกของเขา"

แร็มบรันต์เล่าเรื่องราวอย่างมีทักษะ เน้นไปที่ส่วนสำคัญที่สุด คืออันนาที่ยังคงอุ้มลูกแพะอยู่เพิ่งได้ยินคำกล่าวหาจากสามีของตนจึงปฏิเสธอย่างขุ่นเคือง โทบิตอธิษฐานต่อพระเจ้าทูลขอความตาย ที่เท้าของโทบิตมีสุนัขตัวเล็ก ๆ เป็นสัญลักษณ์ถึงความสัตย์ซื่อและความไว้วางใจในความยุติธรรมของพระเจ้าของโทบิต

## ผลงานที่เกี่ยวข้อง

File:Pieter Lastman - The Angel Raphael Takes Leave of Old Tobit and his Son Tobias - Google Art Project.jpg|ปีเตอร์ ลัสต์มัน: *[[ทูตสวรรค์ราฟาเอลลาจากโทบิตผู้อาวุโสและโทบียาห์บุตรชาย]]* (ค.ศ. 1618)
File:Abraham Bloemaert - Landscape with farmstead, peasants and the exodus of Tobias with the angel (1630).jpg|อาบราฮัม บลุมาร์ต: *ภูมิทัศน์กับการเดินทางจากไปของโทบียาห์และทูตสวรรค์* (ค.ศ.  1630)
File:Rembrandt Harmensz. van Rijn 160.jpg|แร็มบรันต์: *[[อันนาและโทบิตผู้ตาบอด]]* ()
File:Rembrandt - The Philosopher in Meditation.jpg|แร็มบรันต์: *[[นักปราชญ์รำพึงธรรม]]* (ค.ศ. 1632)
File:Tobias Healing his Father by Rembrandt - Staatsgalerie - Stuttgart - Germany 2017.jpg|แร็มบรันต์: *[[โทบียาห์รักษาบิดาผู้ตาบอด]]* (ค.ศ. 1636)
File:Rembrandt De aartsengel verlaat Tobias en zijn gezin. 1637.jpg|แร็มบรันต์: *[[ทูตสวรรค์ราฟาเอลลาจากครอบครัวของโทบียาห์]]* (ค.ศ. 1637)
File:Rembrandt Harmensz van Rijn (1606-1669) - The Wife of Tobias with a Goat - 805 - Gemäldegalerie.jpg|แร็มบรันต์และงานร่วมปฏิบัติ: *โทบิตและอันนากับลูกแพะ* (ค.ศ. 1645)
File:Rembrandt van Rijn - Tobit en zijn vrouw (1659).jpg|แร็มบรันต์: *โทบิตและภรรยา* (*โทบิตและอันนา*) (ค.ศ. 1659)


## อ้างอิง

## บรรณานุกรม
* Kaufman, Elizabeth Elias (1981). *Rembrandt*. New York: Book Sales. p. 9. .
* Kitson, Michael (1982). *[https://archive.org/details/rembrandt0000kits_q1h2/page/32/mode/2up?q=Anna&view=theater Rembrandt]*. Oxford: Phaidon Press. pp. 15, 18, plate 1.
* Michałkowa, Janina (1960). *Rembrandt*. Warsaw: Wiedza Powszechna. p. 21.
* Schwartz, Gary (1985). *[https://archive.org/details/rembrandthislife0000schw_z2i1/page/44/mode/2up?q=Anna&view=theater Rembrandt: His Life, His Paintings]*. Viking. pp. 44, 47, 52, 230.
* "Tobit and Anna with the Kid, Rembrandt van Rijn, 1626". *Rijksmuseum*. Retrieved 20 April 2023.

## อ่านเพิ่มเติม
* Chudzikowski, Andrzej (1972). *Rembrandt van Rijn*. Warsaw: Wydawnictwo Ruch.
* Zuffi, Stefano (2011). *Rembrandt*. (Masters of Art). Prestel. .
* "Gerrit Willemsz. Horst". *Netherlands Institute for Art History (RKD)*. Retrieved 20 April 2023.

หมวดหมู่:แร็มบรันต์
หมวดหมู่:หนังสือโทบิต